
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 308 


12 Μαΐου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 17,000 στρεμμάτων, 
στη θέση «Κουτσουπά» περιφέρειας Κοινότητας 
Ευαγγελισμού Νομού Μεσσηνίας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Ταύρου (Ν. Αττικής) . 2 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου και του Περι¬ 
βάλλοντος αυτό χώρου που βρίσκεται εντός του ρυ¬ 
μοτομικού σχεδίου δήμου Ελληνικού (Ν. Αττικής) 
και καθορισμός ειδικών όρων και περιορισμών δόμη¬ 
σης αυτού . 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 876 (1) 

Κήρυξη αναδασωτέας έκτασης 17,000 στρεμμάτων, στη 
θέση «Κουτσουπά» περιφέρειας Κοινότητας Ευαγγελι¬ 
σμού Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΠΕΛ/ΣΟΥ 
Έχοντας υπόψη: 

1. Τις διατάξεις του Π.Δ. 51 /87 «Καθορισμός των Περι¬ 
φερειών της Χώρας για το σχεδιασμό κλπ, της περιφε¬ 
ρειακής Ανάπτυξης. 

2. Τις διατάξεις των άρθρων 1 παρ. 1 και 2,2 παρ. 1 εδ. 
δ', 5 παρ. 3Β, 6 παρ. 7 και 7 παρ. 2 του Ν. 2503/97 «Διοί¬ 
κηση, Οργάνωση, Στελέχωση της Περιφέρειας κλπ». 


3. Τις διατάξεις του άρθρου 117 παρ. 3 του Συντάγμα¬ 
τος. 

4. Τις διατάξεις του Ν. 998/79 «περί προστασίας των 
δασών κλπ» και ειδικότερα: 

α) Του άρθρου 41 παρ. 1 β) του άρθρου 38 παρ. 1. 

5. Τις διαταγές του Υπουργείου Γεωργίας. 

α) 160417/1180/8.7.80 β) 182447/3049/24.9.80. 

6. Την αριθ. 1469/3.4.93 πρόταση του Δασαρχείου Κα¬ 
λαμάτας περί κηρύξεως αναδασωτέας, της αναφερομέ- 
νης στο θέμα έκτασης. 

7. Την αριθ. 5872/29.8.97 απόφαση του Γενικού Γραμ- 
ματέα Περιφέρειας Πελ/σου «Τοποθέτηση Πρ/νων Δ/ 
νσεων Υπηρεσιών κλπ, και εξουσιοδότηση υπογραφής με 
Εντολή Γενικού Γραμματέα Περ/ρειας Πελ/σου 
(Ε.Γ.Γ.Π.Π.), αποφασίζουμε. 

Κηρϋσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση από 1.4.97 μέχρι 
10.5.97 την δημόσιο δασική έκταση, εμβαδού δέκα εφτά 
στρεμμάτων που βρίσκεται στη θέση «Κουτσουπιά» Κοι¬ 
νότητας Ευαγγελισμού Νομού Μεσσηνίας προσδιορίζεται 
από τα στοιχεία: Τμήμα I: ΚΙ, Κ2, Κ3, Κ4, Κ5, Κ6, Κ7, Κ8, 
Κ9, Κ10, Α, Κ32, Κ33, Κ34, Κ35.... Κ44, ΚΙ Τμήμα Π: Α, 
Β, Γ, Δ, Ε, Ζ, Κ29, Κ30, Κ31, Κ32, Α και έχει όρια: 

Ανατολικά: Δημόσια δασική έκταση. 

Δυτικά: Αγρό Γεωργίου Λέκκα. 

Βόρεια: Δημόσια δασική έκταση. 

Νότια: Αγροτικό δρόμο πέραν του οποίου ελαιώνας Ηλία 
Μοσσού. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέπε- 
ται φυσική αναγέννηση της δασικής βλάστησης που κατα¬ 
στράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 13 Απριλίου 1998 
Εντολή Γ. Γ. Περιφ. 

Ο Διευθυντής Δασών Μεσσηνίας 
ΠΑΝ. ΜΠΑΖΙΓΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 


( 2 ) 

Τροποποίηση του εγκεκριμένου ρυμοτομικού σχεδίου του 
δήμου Ταύρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.1923 «περί σχεδίων πόλεων κλπ» (Α’ 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 99 (παρ. 3) του Ν. 1892/ 
1990 ·'Γία την εκσυγχρονισμό και την ανάπτυξη και άλλες 
διατάξεις» (Α’ 101) όπως αντικαταστάθηκε με την παρ. 2 
του άρθρου 7 του Ν. 2052/1992 «μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), που προ¬ 
στέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

4. Τις 184/1991, και 49/1996 γνωμοδοτήσεις του δη¬ 
μοτικού συμβουλίου του Δήμου Ταύρου Ν. Αττικής. 

5. Την 255/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτού 


του διατάγματος δεν προκαλείται δαπάνη σε βάρος του 
κρατικού προϋπολιγισμού και του οικείου ΟΤΑ. 

7. Την 64/1998 γνωμοδότηση του Συμβουλίου της Επι¬ 
κράτειας με πρόταση του Υπουργείου Περιβάλλοντος Χω¬ 
ροταξίας και Δημοσίων Έργων, αποφασίζουμε. 

Άρθρο 1 

Εγκρίνεται η τροποποίηση του εγκεκριμέννου ρυμοτο¬ 
μικού σχεδίου του Δήμου Ταύρου (Ν. Αττικής) και ειδικό¬ 
τερα στο οικοδομικό τετράγωνο 35, με το καθορισμό πε¬ 
ζοδρόμου, όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
5824/1998 πράξη του και του αντίτυπό του σε φωτοσμί- 
κρυνση δησιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 7 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΉΣ 




λΟ<*λ¥Λ ?ΟΠΗ? 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 9147/1987 (3) 

Χαρακτηρισμός ως διατηρητέου κτιρίου και του Περιβάλ¬ 
λοντος αυτό χώρου που βρίσκεται εντός του ρυμοτομι¬ 
κού σχεδίου δήμου Ελληνικού (Ν. Αττικής) και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α, 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Την υπ' αριθ. Δ17α/03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος Χωροταξίας και Δη¬ 
μοσίων Έργων στους Υφυπουργούς Περιβάλλοντος Χω¬ 
ροταξίας και Δημοσίων Έργων Χρήστο Βερελή και Θεό¬ 
δωρο Κολιοπάνο (1006 Β/4.11.1996)». 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. Την από 13.3.1997 αιτιολσγική έκθεση τηςΔ/ναης 
Πολεοδομικοϋ Σχεδιασμσύ - Τμήμα Παραδοσιακών Οικι¬ 
σμών. 

6. Τις από 22.1.1998 παρατηρήσεις στις αντιρρήσεις 
του ενδιαφερομένου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού προϋπολογισμού του προϋπολογι¬ 
σμού του οικείου Ο.Τ.Α., αποφασίζουμε. 

1. Χαρακτηρίζεται ως διατηρητέο το κτίριο, ο περιβάλ- 
λων αυτού χώρος και ο περιμετρικός μανδρότοιχος με τα 


κιγκλιδώματα και την αυλόθυρα, που βρίσκεται επί των 
οδών Δέλτα και Τρίτης στο Ο.Τ. 41 του ρυμοτομικού σχε¬ 
δίου δήμου Ελληνικού, φερόμενο, ως ιδιοκτησία Δημη- 
τρίου Παπαδημητρίου, όπως φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 1: 
2500, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 9147/1998 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες προ¬ 
σθήκες. 

Οι μεταγενέστερες προσθήκες και τα υπάρχοντα προ- 
σκτίσματα καθ' ύψος και κατ’ επέκταση που αλλοιώνουν 
το αρχικό κτίριο αφαιροΰνται μετά από έγκριση της Επι¬ 
τροπής Πολεοδομικοϋ και Αρχιτεκτονικού Ελέγχου 
(ΕΠΑΕ), 

3. Στα χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών καιδιακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίωσεων στο χαρακτηριζόμενο ως διά- 
τηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τη χρήση των 
χώρων του κτιρίου. 

6. Για οποιαδήποτε επέμβαση στο εξωτερικό ή το εσω¬ 
τερικό του διατηρητέου κτιρίου, για την τοποθέτηση επι¬ 
γραφών, όπως και για εργασίες διαμόρφωσης του περι¬ 
βάλλοντα χώρου απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1998 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 



?4.Ή«1£ 

